钦定古今图书集成/历象汇编/乾象典/第044卷 > 紫微垣一
## 钦定古今图书集成/历象汇编/乾象典/第044卷 > 紫微垣一

### 隋丹元子步天歌中垣北极紫微宫北极五星在其中大帝之座第二珠第三之星庶子居第一号曰为太子四为后宫五天枢左右四星为四辅天乙太乙

当门路。左枢右枢夹南门，左八右七十有五。上少宰
兮上少弼，上少卫兮少丞数。前连左枢共八星，后边
门东大赞府少尉上辅少辅继，上卫少卫上丞比。以
及右枢共七星，两藩营卫于斯至。阴德门里两黄聚，
尚书以次其位五。女史柱史各一星，御女四星天柱
五。大理两黄阴德边，勾陈尾指北极颠，勾陈六星六
甲前，天皇独在勾陈里，五帝内座后门是。华盖井杠
十六星，杠作柄，象华盖形。盖上连连九个星，名曰传
舍如连丁。垣外左右各六珠，右是内阶左天厨。阶前
八星名八谷，厨下五个天棓宿。天床六星两枢外，内
厨两星左枢对文昌。斗上半月形，依稀分明六个星。
文昌之下曰三师，太尊只向中台明。天牢六星太尊
边，太阳之守四势前。一个宰相太阳侧，更有三公柄
西偏。杓下《元戈》一星圆，天理四星斗里暗。辅星近著
太阳淡，北斗之宿七星明。第一主帝为枢精，第二第
三璇玑是。第四名权第五衡开阳，摇光六七名，摇光
左三号天枪。